CELEX: 22005D0026
Language: sk
Date: 2005-03-11 00:00:00
Title: Rozhodnutie Spoločného výboru EHP č. 26/2005 z 11. marca 2005, ktorým sa mení a dopĺňa príloha I (Veterinárne a fytosanitárne záležitosti) k Dohode o EHP

28.7.2005   
            
            
               SK
            
            
               Úradný vestník Európskej únie
            
            
               L 198/4
            
         
      ROZHODNUTIE SPOLOČNÉHO VÝBORU EHP č. 26/2005
   z 11. marca 2005,
   ktorým sa mení a dopĺňa príloha I (Veterinárne a fytosanitárne záležitosti) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, najmä na jej článok 98,
   keďže:
   
               (1)
            
            
               Príloha I k dohode bola zmenená a doplnená rozhodnutím Spoločného výboru EHP č. 1/2005 z 8. februára 2005 (1).
            
         
               (2)
            
            
               Rozhodnutie Komisie 2004/63/ES z 23. decembra 2003, ktorým sa mení a dopĺňa rozhodnutie 2003/467/ES vzhľadom na vyhlásenie, že v určitých provinciách v Taliansku sa nevyskytuje brucelóza hovädzieho dobytka a enzootická bovinná leukóza (2), sa má začleniť do dohody.
            
         
               (3)
            
            
               Rozhodnutie Komisie 2004/101/ES zo 6. januára 2004, ktorým sa mení a dopĺňa príloha D k smernici 88/407/EHS, pokiaľ ide o zdravotné certifikáty, ktoré sa uplatňujú v obchode so spermou domácich zvierat bovinných druhov vnútri Spoločenstva (3), sa má začleniť do dohody.
            
         
               (4)
            
            
               Rozhodnutie Komisie 2004/199/ES z 27. februára 2004, ktorým sa mení a dopĺňa rozhodnutie 93/52/EHS, ktorým sa uznávajú určité provincie v Taliansku za úradne oslobodené od brucelózy (4), sa má začleniť do dohody.
            
         
               (5)
            
            
               Rozhodnutie Komisie 2004/226/ES zo 4. marca 2004, ktorým sa schvaľujú testy na zisťovanie protilátok proti brucelóze hovädzieho dobytka v rámci smernice Rady 64/432/EHS (5), sa má začleniť do dohody.
            
         
               (6)
            
            
               Rozhodnutie Komisie 2004/230/ES z 5. marca 2004, ktorým sa mení a dopĺňa rozhodnutie 2003/467/ES o vyhlásení určitých provincií v Taliansku za provincie bez výskytu hovädzej tuberkulózy a hovädzej brucelózy (6), sa má začleniť do dohody.
            
         
               (7)
            
            
               Rozhodnutie Komisie 2004/233/ES zo 4. marca 2004, ktorým sa schvaľujú laboratóriá na kontrolu účinnosti očkovania určitých domácich mäsožravcov proti besnote (7), sa má začleniť do dohody.
            
         
               (8)
            
            
               Rozhodnutie Komisie 2004/235/ES z 1. marca 2004, ktorým sa ustanovujú ďalšie záruky v súvislosti so salmonelou pre dodávky nosníc do Fínska a Švédska (8), sa má začleniť do dohody.
            
         
               (9)
            
            
               Rozhodnutie Komisie 2004/252/ES z 10. marca 2004, ktorým sa mení a dopĺňa rozhodnutie 2001/106/ES, pokiaľ ide o strediská pre skladovanie spermií hovädzieho dobytka (9), sa má začleniť do dohody.
            
         
               (10)
            
            
               Rozhodnutie Komisie 2004/315/ES z 26. marca 2004, ktorým sa uznáva systém sietí dohľadu na hospodárstvách s chovom hovädzieho dobytka vykonávaný v členských štátoch alebo regiónoch členských štátov podľa smernice 64/432/EHS (10), sa má začleniť do dohody.
            
         
               (11)
            
            
               Rozhodnutie Komisie 2004/320/ES z 31. marca 2004, ktorým sa menia a dopĺňajú rozhodnutia 93/52/EHS, 2001/618/ES a 2003/467/ES, pokiaľ ide o situáciu pristupujúcich krajín v súvislosti s brucelózou (Br. melitensis), Aujeszkyho chorobou, enzootickou bovinnou leukózou, brucelózou a tuberkulózou hovädzieho dobytka a Francúzska v súvislosti s Aujeszkyho chorobou (11), sa má začleniť do dohody.
            
         
               (12)
            
            
               Rozhodnutie Komisie 2004/448/ES z 29. apríla 2004, ktorým sa mení a dopĺňa rozhodnutie 2004/233/ES, pokiaľ ide o zoznam schválených laboratórií na kontrolu účinnosti očkovania proti besnote pri niektorých domácich mäsožravcoch (12), v znení korigenda uverejneného v Ú. v. EÚ L 193, 1. 6. 2004, s. 64, sa má začleniť do dohody.
            
         
               (13)
            
            
               Toto rozhodnutie sa neuplatňuje na Island a Lichtenštajnsko,
            
         ROZHODOL TAKTO:
   Článok 1
   Kapitola I prílohy I k dohode sa mení a dopĺňa tak, ako je uvedené v prílohe k tomuto rozhodnutiu.
   Článok 2
   Znenia rozhodnutí 2004/63/ES, 2004/101/ES, 2004/199/ES, 2004/226/ES, 2004/230/ES, 2004/233/ES, 2004/235/ES, 2004/252/ES, 2004/315/ES, 2004/320/ES a 2004/448/ES, v znení korigenda uverejneného v Ú. v. EÚ L 193, 1.6.2004, s. 64, v nórskom jazyku, ktoré budú uverejnené v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 12. marca 2005 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (13).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 11. marca 2005
      
         
            Za Spoločný výbor EHP
         
         
            predseda
         
         Richard WRIGHT
         
      
   
   
      (1)  Ú. v. EÚ L 161, 23.6.2005, s. 1.
   
      (2)  Ú. v. EÚ L 13, 20.1.2004, s. 32.
   
      (3)  Ú. v. EÚ L 30, 4.2.2004, s. 15.
   
      (4)  Ú. v. EÚ L 64, 2.3.2004, s. 41.
   
      (5)  Ú. v. EÚ L 68, 6.3.2004, s. 36.
   
      (6)  Ú. v. EÚ L 70, 9.3.2004, s. 41.
   
      (7)  Ú. v. EÚ L 71, 10.3.2004, s. 30.
   
      (8)  Ú. v. EÚ L 72, 11.3.2004, s. 86.
   
      (9)  Ú. v. EÚ L 79, 17.3.2004, s. 45.
   
      (10)  Ú. v. EÚ L 100, 6.4.2004, s. 43.
   
      (11)  Ú. v. EÚ L 102, 7.4.2004, s. 75.
   
      (12)  Ú. v. EÚ L 155, 30.4.2004, s. 80.
   
      (13)  Nie sú uvedené žiadne ústavné požiadavky.
   
      PRÍLOHA
      Kapitola I prílohy I k dohode sa mení a dopĺňa takto:
      
                  1.
               
               
                  Do bodu 7 (smernica Rady 88/407/EHS) v časti 4.1 a do bodu 6 (smernica Rady 88/407/EHS) v časti 8.1 sa dopĺňa táto zarážka:
                  
                              „—
                           
                           
                              
                                 32004 D 0101: rozhodnutie Komisie 2004/101/ES zo 6. januára 2004 (Ú. v. EÚ L 30, 4. 2. 2004, s. 15).“
                           
                        
            
                  2.
               
               
                  Do bodu 14 (rozhodnutie Komisie 93/52/EHS) v časti 4.2 sa dopĺňa táto zarážka:
                  
                              „—
                           
                           
                              
                                 32004 D 0199: rozhodnutie Komisie 2004/199/ES z 27. februára 2004 (Ú. v. EÚ L 64, 2. 3. 2004, s. 41).“
                           
                        
            
                  3.
               
               
                  Do bodu 14 (rozhodnutie Komisie 93/52/EHS) a bodu 64 (rozhodnutie Komisie 2001/618/EHS) v časti 4.2 sa dopĺňa táto zarážka:
                  
                              „—
                           
                           
                              
                                 32004 D 0320: rozhodnutie Komisie 2004/320/ES z 31. marca 2004 (Ú. v. EÚ L 102, 7. 4. 2004, s. 75).“
                           
                        
            
                  4.
               
               
                  Do bodu 61 (rozhodnutie Komisie 2001/106/ES) v časti 4.2 sa dopĺňa táto zarážka:
                  
                              „—
                           
                           
                              
                                 32004 D 0252: rozhodnutie Komisie 2004/252/ES z 10. marca 2004 (Ú. v. EÚ L 79, 17. 3. 2004, s. 45).“
                           
                        
            
                  5.
               
               
                  Do bodu 70 (rozhodnutie Komisie 2003/467/ES) v časti 4.2 sa dopĺňa tento text:
                  „, zmenené a doplnené:
                  
                              —
                           
                           
                              
                                 32004 D 0063: rozhodnutie Komisie 2004/63/ES z 23. decembra 2003 (Ú. v. EÚ L 13, 20. 1. 2004, s. 32),
                           
                        
                              —
                           
                           
                              
                                 32004 D 0230: rozhodnutie Komisie 2004/230/ES z 5. marca 2004 (Ú. v. EÚ L 70, 9. 3. 2004, s. 41),
                           
                        
                              —
                           
                           
                              
                                 32004 D 0320: rozhodnutie Komisie 2004/320/ES z 31. marca 2004 (Ú. v. EÚ L 102, 7. 4. 2004, s. 75).“
                           
                        
            
                  6.
               
               
                  Za bod 74 (rozhodnutie Komisie 2003/886/ES) v časti 4.2 sa vkladajú tieto body:
                  
                              „75.
                           
                           
                              
                                 32004 D 0226: rozhodnutie Komisie 2004/226/ES zo 4. marca 2004, ktorým sa schvaľujú testy na zisťovanie protilátok proti brucelóze hovädzieho dobytka v rámci smernice Rady 64/432/EHS (Ú. v. EÚ L 68, 6. 3. 2004, s. 36).
                           
                        
                              76.
                           
                           
                              
                                 32004 D 0233: rozhodnutie Komisie 2004/233/ES zo 4. marca 2004, ktorým sa schvaľujú laboratóriá na kontrolu účinnosti očkovania určitých domácich mäsožravcov proti besnote (Ú. v. EÚ L 71, 10. 3. 2004, s. 30), zmenené a doplnené:
                              
                                          —
                                       
                                       
                                          
                                             32004 D 0448: rozhodnutie Komisie 2004/448/ES z 29. apríla 2004 (Ú. v. EÚ L 155, 30. 4. 2004, s. 80) v znení korigenda uverejneného v Ú. v. EÚ L 193, 1. 6. 2004, s. 64.
                                       
                                    
                        
                              77.
                           
                           
                              
                                 32004 D 0235: rozhodnutie Komisie 2004/235/ES z 1. marca 2004, ktorým sa ustanovujú ďalšie záruky v súvislosti so salmonelou pre dodávky nosníc do Fínska a Švédska (Ú. v. EÚ L 72, 11. 3. 2004, s. 86).
                              Ustanovenia tohto rozhodnutia sa na účely dohody upravujú takto:
                              Ustanovenia tohto rozhodnutia sa uplatňujú na zásielky do Nórska.
                           
                        
                              78.
                           
                           
                              
                                 32004 D 0315: rozhodnutie Komisie 2004/315/ES z 26. marca 2004, ktorým sa uznáva systém sietí dohľadu na hospodárstvách s chovom hovädzieho dobytka vykonávaný v členských štátoch alebo regiónoch členských štátov podľa smernice 64/432/EHS (Ú. v. EÚ L 100, 6. 4. 2004, s. 43).“
                           
                        
            
                  7.
               
               
                  Znenie bodov 32 (rozhodnutie Komisie 95/161/ES), 55 (rozhodnutie Komisie 2000/330/ES) a 62 (rozhodnutie Komisie 2001/296/ES) v časti 4.2 sa vypúšťa.
               
            
                  8.
               
               
                  Pod nadpisom „AKTY, NA KTORÉ ŠTÁTY EZVO A DOZORNÝ ÚRAD EZVO NÁLEŽITE PRIHLIADNU“ v časti 4.2 sa znenie bodov 53 (rozhodnutie Komisie 2002/544/ES) a 54 (rozhodnutie Komisie 2002/907/ES) vypúšťa.